אבי בניהו

אָבִי בְּנָיָהוּ (נולד ב-12 באוקטובר 1959) הוא איש תקשורת, עיתונאי ופרשן ישראלי, בעבר דובר צה"ל בדרגת תת-אלוף, מפקד גלי צה"ל ויועץ התקשורת לשרי הביטחון יצחק רבין, שמעון פרס ויצחק מרדכי. בניהו נולד למשפחה ממוצא סורי-דמשקאי וגדל בשכונת יד אליהו בתל אביב. בנעוריו למד בתיכון "שבח" בעיר. בצעירותו היה מדריך ב"שומר הצעיר", ושם נחשף לתקשורת. בשירותו הצבאי שימש מש"ק מודיעין בחיל האוויר. בניהו הגיע לפני שירותו הצבאי לקיבוץ להבות חביבה במסגרת חברת הנוער "שחף". לאחר שירותו הצבאי נשאר להתגורר בקיבוץ להבות חביבה. הוא החל את פעילותו התקשורתית בשנת 1982 ככתב העיתון "מעריב" באזור השרון. לאחר מכן היה פרשן צבאי בעיתון "על המשמר". ב-1992 מונה לראש ענף הקישור לעיתונות (עק"ל) בצה"ל, ביחידת דובר צה"ל. ב-1 בנובמבר 1995, שלושה ימים בלבד לפני הירצחו, מינה אותו ראש הממשלה יצחק רבין, ליועץ התקשורת שלו בשבתו כשר הביטחון. לאחר רצח יצחק רבין נשאר בניהו בתפקיד תחת ראש הממשלה שמעון פרס, וכאשר הפסיד פרס בבחירות בשנת 1996 מונה בניהו ליועץ התקשורת של שר הביטחון יצחק מרדכי. כשפוטר מרדכי מתפקידו יצא בניהו לחופשה ללא תשלום, וב-1999 מונה לפרשן צבאי בתחנת הרדיו גלי צה"ל. ב-1 ביוני 2001 נכנס לתפקיד מפקד גלי צה"ל בדרגת ייצוג של אלוף-משנה. בניהו שימש מפקד התחנה ועורך ראשי עד אוגוסט 2007. באוגוסט 2007 מונה על ידי הרמטכ"ל גבי אשכנזי לדובר צה"ל במקום מירי רגב והועלה לדרגת תת-אלוף. במהלך כהונתו נכנס לבריטניה בשם בדוי מחשש שייעצר. באפריל 2011 סיים את תפקידו כדובר צה"ל והוחלף על ידי יואב מרדכי. הוא המשיך לשרת בצה"ל ועסק בפרויקט בתחום המדיה החדשה. במאי 2011 נבחר לאיש השנה בתקשורת מטעם האיגוד הישראלי ליחסי ציבור ולדוברות. במאי 2012 הקים משרד לייעוץ תקשורתי-אסטרטגי, הממוקם במגדלי עזריאלי בתל אביב. בנובמבר 2012 השתחרר באופן רשמי מצה"ל לאחר חופשת שחרור שארכה כשנה. בעל תואר ראשון במדע המדינה מאוניברסיטת חיפה. לאחר שבאוגוסט 2010 דלף לתקשורת מסמך הרפז, הגיש בניהו בפברואר 2011 תביעת דיבה, נגד העיתונים "הארץ" ו"ידיעות אחרונות", ונגד חברת הפרסום מקאן אריקסון, בגובה של 2.5 מיליון ש"ח, בעקבות פרסום מודעת "הפוטש בקריה" בשני העיתונים, מודעה שרמזה על קנוניה לסיכול מינויו של יואב גלנט לרמטכ"ל. בהמלצת בית המשפט נפתח הליך גישור בין הצדדים, אך הוא נכשל. ב-19 במרץ 2014 נעצר בניהו עם ארז וינר ובועז הרפז בהקשר לפרשה, וכעבור יום שוחרר למעצר בית. בינואר 2016 החליט היועץ המשפטי לממשלה על סגירת תיקי החקירה בעניינו. בניהו נשוי לפנינה והם מתגוררים בקיבוץ להבות חביבה עם שלושת ילדיהם. דן מרגלית ורונן ברגמן, "הבור - הסודות האפלים מאחורי משבר המנהיגות החמור בתולדות צה"ל", כנרת, זמורה-ביתן, 2011. בן כספית, "חמקן", זמורה ביתן, 2013. מדיה וקבצים בנושא אבי בניהו בוויקישיתוף אתר האינטרנט הרשמי של אבי בניהו אבי בניהו, ברשת החברתית פייסבוק אבי בניהו, ברשת החברתית אקס (טוויטר) אבי בניהו, ברשת החברתית LinkedIn אבי בניהו, סרטונים בערוץ היוטיוב קורות חיים תא"ל (מיל') אבי בניהו(הקישור אינו פעיל), באתר "בניהו ייעוץ ואסטרטגיה בע"מ" אבי בניהו, בלקסיקון "העין השביעית" לתקשורת ועיתונות אבי בניהו, ‏מלחמת ההסברה בעידן הדיגיטלי, מערכות 445, 2012 חגית ריטרמן, קולו של אבא, באתר ערוץ 7, 28 ביוני 2007 אורית פראג, מזכיר קיבוץ גלי צה"ל מתוך "הדף הירוק", 26 ביולי 2007 ליטל גרוסמן והילו גלזר, עכבר העיר אונליין, אבי בניהו: המנצח האמיתי של המלחמה בעזה, באתר הארץ, 16 בינואר 2009 יוסי קליין, דרכו לצמרת של דובר צה"ל, אבי בניהו, באתר הארץ, 15 ביולי 2010 אנשיל פפר, אבי בניהו, איך הפכת לחבר הקיבוץ הכי בכיר בצה"ל?, באתר הארץ, 5 באוקטובר 2010 יוני שנפלד ונועה הורוויץ, ימי בניהו(הקישור אינו פעיל), במחנה, 17 באפריל 2011 מיכאל טוכפלד, מנוחת הדובר, מקור ראשון, 21 באפריל 2011 יורם יובל, שיחת נפש עם אבי בניהו, הטלוויזיה החינוכית, 10 באוקטובר 2012 דרור גלוברמן, ‏ריאיון לתוכנית "אנשים" עם אבי בניהו, באתר ‏מאקו‏, 12 בדצמבר 2012 שוקי שדה, "לערבב זו התכונה המרכזית שלו" // אבי בניהו לא מתבייש להפעיל את הקשרים שטווה בצבא, באתר TheMarker‏, 5 ביולי 2013 דוד אברהם‏, סרט? "מנהלים בתחנה אמרו לי שאני עושה טעות, ושגל"צ תצא נפסדת", באתר וואלה, 28 בפברואר 2016 רפי רשף, אינטימי: "לא אתבייש אם אזיל דמעה", באתר nana10‏, 11 בנובמבר 2017 עמרי אסנהיים‏, סגן הרמטכ"ל ליפקין שחק התריע לפני אסון צאלים - ובכה אחריו, באתר וואלה, 22 בדצמבר 2012. איציק וולף, אבי בניהו מונה לתפקיד דובר צה"ל, באתר News1 מחלקה ראשונה, 7 באוגוסט 2007 רן דגוני, ‏דובר צה"ל: נכנסתי לבריטניה בשם בדוי כדי לא להיעצר, באתר גלובס, 1 במרץ 2011 גילי איזיקוביץ, אבי בניהו הוא איש השנה של האיגוד ליחסי ציבור, באתר הארץ, 23 במאי 2011 אמילי גרינצווייג‏, "בן כספית ניהל מערכה להכפשת האלוף גלנט", באתר וואלה, 3 באוקטובר 2011 אלי סניור, פרשת הרפז: אבי בניהו וארז וינר נעצרו, באתר ynet, 19 במרץ 2014 נועה פרייס‏, מעצר חמישה כוכבים, באתר וואלה, 21 בפברואר 2018 היועמ"ש החליט: לא יוגש כתב אישום נגד אשכנזי בפרשת הרפז